stanford-oval/wikipedia huggingface dataset:
ד'תתקמ"ה

ד'תתקמ"ה (4945)  היא שנה עברית  אשר  החלה ביום א' בתשרי, אור ל-8 בספטמבר 1184 (לפי הלוח היוליאני, שהיה נהוג אז), והסתיימה ביום כ"ט באלול, 28 באוגוסט 1185. שנה מסוג זשג, איננה מעוברת, ואורכה 355 ימים. זו שנה שלישית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דב שובל

| --- | --- |
אין תמונה חופשית
 לידה:  16 בפברואר 1908 אדר א' תרס"ח 
 פטירה:  13 בספטמבר 1988 (בגיל 80) ב' בתשרי תשמ"ט 
 מדינה:  ישראל 
 מקום קבורה:  בית הקברות היהודי שדה יהושע (כפר סמיר) 
 
דב שוּבַל (י"ד/ט"ו באדר א' תרס"ח, 16 בפברואר 1908 – ב' בתשרי תשמ"ט, 13 בספטמבר 1988) היה עיתונאי ועורך ישראלי.
ביוגרפיה

דב בן זאב שובל נולד בפולין הרוסית, סיים את לימודיו בגימנסיה העברית בביאליסטוק והיה פעיל בעירו בתנועה הציונית הסוציאליסטית השומר הצעיר. בשנת 1929 עלה לארץ ישראל, היה ממייסדי קיבוץ עין החורש ופעיל בארגון "ההגנה". בשנת 1943 הצטרף לצוות המייסדים של ביטאונה של השומר הצעיר, "משמר" (לימים "על המשמר"), ובמשך עשרות שנים, עד פרישתו לגמלאות, היה סופר העיתון באזור חיפה (בין היתר סיקר את המאבק בבריטים בדרך לעצמאות).
בשנת 1940 הופיע תרגומו לכרך הראשון של ספרו של הפוליטיקאי והפובליציסט הגרמני פרנץ מֶהרינג (אנ') על סיפור חייו של קרל מרקס (אנ').
בשני העשורים האחרונים לחייו ערך ספרי זיכרון לחללי מערכות ישראל וכן את ספרי היזכור לקהילות סרנאקי (1968) ושֶבּרֶשין (1984).. כמו כן חיבר שירים, שהופיעו בהוצאה עצמית לאחר מותו. מוכר תרגומו לשירו של ו' רומן "חבריה אנחנו" (הולחן על ידי משה ביק).
שובל נפטר ב-1988, בגיל 80. נקבר בבית העלמין שדה יהושע (כפר סמיר) שבדרום חיפה. הותיר אישה, בן ושתי בנות, ונכדים.
הערות שוליים

1 2  דב שובל באתר חברה קדישא חיפה.
↑  וראו דב שובל, יוצאי ביאליסטוק מתכנסים, על המשמר, 23 בספטמבר 1956.
↑  פראנץ מהרינג, קארל מארכס, מרחביה: ספרית פועלים, 1940. (הכרך השני, בתרגומו של אברהם כהן, ראה אור ב-1941.)
↑  דב שובל (עורך), ספר יזכור לקהילת סארנאקי, חיפה: ארגון יוצאי סארנאקי בישראל, תשכ"ח.
↑  דב שובל (עורך), ספר זיכרון לקהלת שברשין, חיפה: ארגון יוצאי שברשין בישראל ובתפוצות, תשמ"ד 1984.
↑  דב שובל, שירים, חיפה: [חמו"ל], תש"נ 1989 (צילום מכתב יד).
↑  מילות השיר "חבריה אנחנו" והאזנה לו, באתר זמרשת.
↑  הקבר של דב שובל בבית העלמין שדה יהושע, באתר BillionGraves.
| --- | --- |
בקרת זהויות :  NLI: 987007298264105171  PLWABN: 9811326472505606  ISNI: 0000 0000 6696 6597  LCCN: n85104572  VIAF: 58046496   WorldCat (עם VIAF): 58046496
דיסוסטיצ'וס

| דיסוסטיצ'וס |
| --- | --- |
 דיסוסטיצ'וס מאוסוני
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דגים אנטארקטיים
משפחה:: נוטוטיניים
סוג:: דיסוסטיצ'וס
מינים
 Dissostichus eleginoides  Dissostichus mawsoni
שם מדעי
 Dissostichus ‏סמית, 1898

דיסוסטיצ'וס (שם מדעי: Dissostichus) הוא סוג של דגי גרם ממשפחת הנוטוטיניים, השייכים לקבוצת הדגים האנטארקטיים וחיים בעיקר במים הקפואים של האוקיינוס הדרומי וגם לאורך החופים הדרומיים, לרוב סביב ארגנטינה וצ'ילה ומספר איים. הסוג כולל 2 מינים.
בני הסוג מזכירים במראם דקרים, אך בעלי מבנה מוארך ולסתות ארוכות וחזקות כשל כריש. הם הגדולים שבדגי הגרם של האוקיינוס הדרומי ויכולים לשקול מעל 100 קילוגרם, אם כי לרוב הם קטנים יותר. לרוב הם איטיים, אך יכולים לנוע במהירות בעקבות טרפם הכולל בעיקר דגים אחרים וסרטנים. בבגרותם הם חיים בעומקים של מעל 1,000 מטר מתחת למים.
דגים אלה נידוגים לעיתים בדיג מסחרי כשלרוב הדיג מבוקר ובר קיימא. עם זאת לעיתים ישנו דיג לא חוקי או הסתבכות של הדגים ברשתות לדיג דגים אחרים.
מינים

דיסוסטיצ'וס אלגינאידס (Dissostichus eleginoides)
דיסוסטיצ'וס מאוסוני (Dissostichus mawsoni)
דיסוסטיצ'וס מאוסוני

| דיסוסטיצ'וס מאוסוני |
| --- | --- |
דיסוסטיצ'וס מאוסוני דיסוסטיקוס מאוסוני
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דגים אנטארקטיים
משפחה:: נוטוטיניים
סוג:: דיסוסטיצ'וס
מין:: דיסוסטיצ'וס מאוסוני
שם מדעי
 Dissostichus mawsoni ‏רוקסבורו, 1937

דיסוסטיקוס מאוסוני (שם מדעי: Dissostichus mawsoni) הוא מין של דג גרם בן למשפחת הנוטוטיניים שהוא דג הגרם הגדול ביותר באוקיינוס הדרומי ואנטארקטיקה. לעיתים הוא מכונה "בקלת סלע אנטארקטית", אך הוא אינו קרוב לבקלאים, אלא שייך לסדרת הדקראים הגדולה.
מאפיינים

דג זה שהוא קרובו לסוג של המין דיסוסטיקוס אלגינוידס הוא דג גדול שיכול להגיע לאורך 1.7 מטרים ולמשקל של מעל 135 קילוגרם. הוא בעל לסתות גדולות וחזקות כשל דקר עם שיניים רחבות המזכירות שיני כרישים. למעשה המין מתפקד באופן דומה לכרישים במים חמימים יותר והוא טורף-על הניזון מכל דג שהוא יכול לתפוס. עם זאת מרבית זמנו הוא שוכב על קרקעית הים או נע באיטיות, אך הוא יכול לחטוף טרף במהירות בעזרת לסתותיו. כמו שאר בני משפחתו הוא בעל חומר מונע קפיאה בדמו, מה שמאפשר לו להיות פעיל.
הדג מצוי בעומקים של מעל 2,000 מטר מתחת המים והוא ניזון בעיקר מדגים אחרים כמו חוטמנוניים ודגים אנטארקטיים אחרים, לרבות מבני מינו וכן מקריל ודיונונים. הוא עצמו נטרף בידי עופות ימיים כמו פינגוויניים, טורפים ימיים, לווייתן מינקי, ראשתן ואורקה ואולי גם בידי הדיונון העצום. הוא נידוג גם למטרות מסחריות, אך לא ידוע כמה הוא נפגע מהדיג שלו.
דג זה מתרבה באיטיות יחסית וככל הנראה מתרבה במשך החורף. תוחלת חייו מגיע עד 48 שנים בטבע.
ג'וש אלכסנדר (מתאבק)

| --- | --- |

אלכסנדר, דצמבר 2018
 לידה:  29 במאי 1987 (בן 37) בולטון, אונטריו, קנדה
 שם במה:  ג'וש אלכסנדר
 משקל:  110 ק"ג
 גובה:  1.85 מטר
 מקום מגורים:  טורונטו, אונטריו, קנדה
 לאום:  קנדי
 קריירה מקצוענית:  2005–הווה (כ־19 שנים)
 מאמנים:  ג'וני דיביין
 ליגות:  Impact Wrestling
 מידע אישי
 בן או בת זוג:  Jade Chung (2016–?) 
 
ג'ושועה למאי (באנגלית: Joshua Lemay; נולד ב-29 במאי 1987) הידוע יותר בשם הבמה שלו, ג'וש אלכסנדר הוא מתאבק קנדי, המופיע בארגון ההיאבקות Impact Wrestling. אלכסנדר הוא פעם אחת אלוף העולם של אימפקט ופעם אחת אלוף ה-X דיוויז'ן של אימפקט. כמו כן, הוא פעמיים אלוף הזוגות של אימפקט ביחד עם אית'ן פייג' כחלק מהצמד The North (בעברית: "הצפון"), פעם אחת אלוף הזוגות של PWG עם אית'ן פייג' ופעם אחת אלוף העולם של AAW.
קריירת היאבקות מקצועית > ארגונים עצמאיים (2005–היום)

ג'וש אלכסנדר החל להתאמן במטרה להפוך למתאבק מקצועי תחת הדרכתו של ג'וני דיביין, כשאת הבכורה שלו הוא עשה בשנת 2005. הוא פגש את המתאבק אית'ן פייג בארגון ההיאבקות Alpha-1 בשנת 2010, כשהשניים הפכו לחברים קרובים. שנה לאחר מכן, השניים הקימו את הצמד מונסטר מאפיה והופיעו במספר ארגוני היאבקות כמו Ring of Honor‏ (ROH) ו-AAW. בשנת 2013, אלכסנדר ספג פציעה בצווארו במהלך קרב ב-AAW. לאחר שלקח זמן להחלמה, הוא חזר להתאבק, אך נפצע פעם נוספת בצוואר מספר חודשים לאחר מכן במהלך קרב קבלה לארגון ROH מול הצמד reDRagon (בובי פיש וקייל אוריילי). הוא סבל מפריצת דיסק, כך שחוליות C5-C6 אוחדו יחדיו על מנת לפתור את הפציעה.
לעומת זאת, הוא לא יצא למנוחה בזמן שזה קרה ושמר על הפציעה כסוד, כדי לא להרוס לעצמו את ההזדמנות לעבוד עבור ROH. בפברואר 2015, מונסטר מאפיה ערכו הופעת בכורה עבור ארגון ההיאבקות Pro Wrestling Guerilla‏ (PWG), כשהתמודדו מול היאנג באקס. זמן מה לאחר מכן, הוא פצע שוב את הצוואר במהלך קרב מול מאט סיידל וכריס סייבן. אלכסנדר המשיך להתאבק תחת הפציעה, כשהשתתף ביחד עם פייג' בטורניר ה-DDT4 השנתי בחודש מאי. השניים זכו באליפות הזוגות של PWG, כשניצחו את אלופי הזוגות באותה העת, World's Cutest Tag Team (ג'ואי ריאן וקנדיס לאריי) במסגרת הסיבוב הראשון. מנגד, תקופת כהונתם הייתה קצרה למדי, כשהפסידו את חגורות האליפות ל-Beaver Boys (אלכס ריינולדס וג'ון סילבר) מאוחר יותר באותו הערב במסגרת קרב בשלב חצי הגמר. ביולי 2015, אלכסנדר עבר ניתוח נוסף בצוואר, שהכריח אותו לפרוש מהענף.
קריירת היאבקות מקצועית > Impact Wrestling > הצפון (2018–2021)

אלכסנדר החל להופיע עבור ארגון ההיאבקות Impact Wrestling בשנת 2018 בפרקי התוכנית Xplosion כמתאבק פיתוח, שנועד לקדם מתאבקים כמו קילר קרוס ומאט סיידל. בפברואר 2019, אלכסנדר חתם על חוזה לשלוש שנים בארגון. אלכסנדר התאחד עם אית'ן פייג', כשהשניים הוכרו מעתה בשם The North (בעברית: "הצפון"); הם גברו על אל רברסו ושלדון ג'ין ב-12 באפריל בפרק של התוכנית !Impact, כשאלכסנדר ביסס את דמותו כדמות הרעה. הצמד הצטרף לשורות המתאבק מוס בניצחונם על הרסקאלז (דזמונד אקסבייר, זאכרי וונץ וטריי מיגל) באירוע Rebellion, ניצחון שסימל הופעת בכורה של אלכסנדר באירוע שלם וצפה.
ב-14 ביוני בפרק של התוכנית !Impact, הצפון ניצחו את רוב ואן דאם וסאבו על מנת לקבל הזדמנות מול The Latin American Xchange (סנטנה ואורטיז) על אליפות הזוגות של אימפקט באירוע Bash at the Brewery, שהתקיים ב-5 ביולי ובו הצפון ניצחו את LAX וזכו בחגורות אליפות הזוגות בפעם הראשונה. הצמד הגן בהצלחה על חגורות האליפות מול LAX והרסקאלז בקרב משולש באירוע סלאמיברסרי XVII יומיים לאחר מכן. השניים המשיכו במסע הגנתם על חגורות האליפות לאורך אותה השנה מול Reno Scum וריץ' סוואן ווילי מאק באירוע Unbreakable, מול סוואן ומאק ורוב ואן דאם וריינו באירוע נועד לתהילה ומול סוואן ומאק באירוע טרנינג פוינט. הם המשיכו והפכו לאלופי הזוגות בעלי תקופת הכהונה הארוכה ביותר, כשהם הגנו בהצלחה על התואר בשנת 2020 מול ווילי מאק בקרב האנדיקאפ 2 נגד 1 באירוע Hard To Kill, מול הרסקאלז באירוע סקריפייס, מול קן שמרוק וסמי קאליהן באירוע סלאמיברסרי עד שלבסוף הפסידו את חגורות אליפות הזוגות למוטור סיטי מאשין גאנס (אלכס שלי וכריס סייבן) ב-21 ביולי בפרק של התוכנית !Impact.
הצפון כשלו בניסיונם להשיג את חגורות אליפות הזוגות בקרב החוזר מול המוטור סיטי מאשין גאנס באירוע Emergence של חודש אוגוסט, אך צלחו במשימתם וזכו בפעם השנייה בקריירה שלהם באליפות הזוגות באירוע נועד לתהילה, שנערך ב-24 באוקטובר. עם זאת, תקופת כהונתם הפעם נמשכה כ-21 ימים, כאשר הם הפסידו ל-Good Brothers (דוק גאלוס וקארל אנדרסון) באירוע טרנינג פוינט. לאחר מכן, אלכסנדר ופייג' היו מעורבים בעלילה שבה השניים לא הסתדרו ביניהם עד שפייג' עזב את הארגון.
קריירת היאבקות מקצועית > Impact Wrestling > תקופות כהונה כאלוף (2021–היום)

לאחר עזיבת פייג', אלכסנדר שב להיות מתאבק יחידים. הוא התמודד מול בריאן מאיירס באירוע Hard To Kill, שנערך ב-16 בינואר 2021. שלושה ימים לאחר מכן בפרק העוקב של התוכנית !Impact, אלכסנדר עשה הסבה לדמותו, כאחת בעלת אופי טוב, כשהתעמת מאחורי הקלעים עם אייס אוסטין. הוא הותקף לבסוף על ידי אותו אוסטין ומאדמן פולטון עד שמאט קרדונה הגיע ונחלץ לעזרתו. מעשה זה הוביל לקיום קרב זוגות שבוע לאחר מכן, שבו אלכסנדר וקרדונה יצאו עם ידם על העליונה.
באירוע נו סרנדר, שנערך ב-13 בפברואר, אלכסנדר ניצח בקרב הטריפל ריבולבר אשר קבע את זהות הטוען לכתר לאליפות ה-X דיוויז'ן של אימפקט. לעומת זאת, הוא כשל בניסיונו לזכות בתואר זה שלושה ימים לאחר מכן בפרק העוקב של התוכנית !Impact, כשהפסיד לאלוף, TJP. באירוע Rebellion, שנערך ב-25 באפריל, הוא ניצח את אייס אוסטין ו-TJP בקרב משולש וכתוצאה מכך זכה באליפות ה-X דיוויז'ן. בפרק העוקב של התוכנית !Impact, שהתקיים ב-29 באפריל, הוא רשם הגנה ראשונה מוצלחת על התואר מול אוסטין. באירוע Under Siege, שנערך ב-15 במאי, הוא הגן בהצלחה על התואר מול מתאבק ארגון ההיאבקות היפניNew Japan Pro-Wrestling‏ (NJPW), אל פנטסמו. ב-3 ביוני, אלכסנדר הגן על התואר מול TJP בקרב איירון מן 60 דקות הראשון בתולדות אימפקט, שבו אלכסנדר ניצח בתוצאה 1–2 לאחר הארכה. באירוע סלאמיברסרי, שנערך ב-17 ביוני, אלכסנדר שמר על תוארו בקרב אולטימייט X מול אייס אוסטין, כריס ביי, פיטי ויליאמס, רוחיט ראג'ו וטריי מיגל. הוא המשיך במסע הגנה מוצלח על חגורת האליפות, כשהגן על התואר מול בלאק טאורוס באירוע Homecoming, ג'ייק סמטינג באירוע Emergence וכריס סייבן באירוע ויקטורי רוד. מאוחר יותר באירוע ויקטורי רוד, אלכסנדר התעמת עם אלוף העולם של אימפקט, כריסטיאן קייג' (שהגן בהצלחה על תוארו מול אייס אוסטין רגעים ספורים קודם לכן) ואף הקריב את אליפות ה-X דיוויז'ן שלו עבור קרב על אליפות העולם כחלק מ"אפשרות ג'" של אימפקט. הקרב בין השניים התקיים באירוע הדגל של הארגון, נועד לתהילה ב-23 באוקטובר ובו אלכסנדר ניצח וזכה באליפות העולם של אימפקט. לעומת זאת, בזמן שחגג עם משפחתו, מוס מימש את זכות Call Your Shot גונטלט, שאותה השיג באירוע ובעקבות זאת ניצח את אלכסנדר וזכה בתואר. באירוע טרנינג פוינט, שנערך ב-20 בנובמבר, אלכסנדר קרא למוס לצאת לקראתו, אך במקום זאת הוא הותקף על ידי ג'ונה, שביצע את הבכורה שלו בארגון. באירוע Hard To Kill, שנערך ב-8 בינואר 2022, אלכסנדר ניצח את אותו ג'ונה. ב-14 בפברואר, אלכסנדר הודיע שהחוזה שלו בארגון פג תוקף.
באירוע סקריפייס, שנערך ב-5 במרץ, אלכסנדר שב להופיע, כשתקף את אלוף העולם של אימפקט, מוס לאחר ניצחונו על הית'. אלכסנדר חשף שהוא חתם על חוזה לטווח ארוך באימפקט ואף איתגר את מוס לקרב על תוארו של האחרון בקרב המרכזי של האירוע רבליון.
קריירת היאבקות מקצועית > New Japan Pro-Wrestling (2021–היום)

אלכסנדר ערך את הופעת הבכורה שלו בארגון ההיאבקות היפני New Japan Pro-Wrestling‏ (NJPW) ב-18 ביוני 2021 בפרק של התוכנית NJPW Strong, כשניצח את אלכס קופלין.
חיים אישיים

למאי נשוי למתאבקת ג'ייד צ'ונג מאז שנת 2016. לשניים יש יחדיו שני ילדים. בנוסף לקריירת ההיאבקות, למאי עבד כמבודד בנייה עד 1 בספטמבר 2021.
אליפויות והישגים

הישגים בארגון ההיאבקות AAW Wrestling – AAW
אליפות במשקל כבד של AAW (פעמיים)
הישגים בארגון ההיאבקות Absolute Intense Wrestling – AIW
אליפות אבסולוט של AIW (פעם אחת)
הטורניר לזכר JT לייטנינג (2016)
הישגים בארגון ההיאבקות Alpha-1 Wrestling
אליפות אלפא מייל של A1‏ (4 פעמים)
אליפות אפס גרוויטציה של A1 (פעם אחת)
אליפות הזוגות של A1 (פעמיים)  - עם אית'ן פייג' (1) וטייסון דוקס וגאווין קווין (1)
מלך הלבבות (2018)
הישגים בארגון ההיאבקות Capital City Championship Combat – C4
אליפות C4 (פעם אחת)
אליפות הזוגות של C4 (פעם אחת)  - עם ראחים עלי
הישגים בארגון ההיאבקות Collective League Of Adrenaline Strength And Honor – CLASH
אליפות CLASH (פעם אחת)
הישגים בארגון ההיאבקות Cross Body Pro Wrestling Academy – CBPW
אליפות CBPW (פעמיים)
הישגים בארגון ההיאבקות Deathproof Fight Club – DFC
אליפות DFC (פעם אחת)
הישגים בארגון ההיאבקות Destiny World Wrestling – DWW
אליפות DWW (פעם אחת)
האליפות הזמנית של DWW (פעם אחת)
הישגים בארגון ההיאבקות Fringe Pro Wrestling – FPW
אליפות הזוגות של FPW (פעם אחת)  - עם אית'ן פייג'
הישגים בארגון ההיאבקות Great Canadian Wrestling – GCW
אליפות הזוגות של GCW (פעם אחת)  - עם טיילר טירבה
הישגים בארגון ההיאבקות Impact Wrestling
אליפות העולם של אימפקט (פעמיים)
אליפות ה-X דיווז'ן של אימפקט (פעם אחת)
אליפות הזוגות של אימפקט (פעמיים)  - עם אית'ן פייג'
אלוף הטריפל קראון התשיעי
פרסי סוף השנה של אימפקט (פעמיים)
צמד השנה (2019, 2020)
הישגים בארגון ההיאבקות Insane Wrestling League – IWL
אליפות הזוגות של IWL (פעם אחת)  - עם אית'ן פייג'
הישגים בארגון ההיאבקות International Wrestling Cartel – IWC
אליפות סופר אינדי של IWC (פעם אחת)  - עם מייקל דאנטה
אליפות הזוגות של IWC (פעם אחת)  - עם אית'ן פייג'
סופר אינדי 15
הישגים בארגון ההיאבקות New School Wrestling – NSW
אליפות במשקל כבד של NSW (פעמיים)
אליפות במשקל קל של NSW (פעם אחת)
אליפות הזוגות של NSW (פעם אחת)  - עם סטיב בראון
הישגים בארגון ההיאבקות No Limits Wrestling – NLW
אליפות סטרונג סטייל של NLW (פעם אחת)
טורניר סטיל סיטי סטרונג סטייל (2018)
הישגים בארגון ההיאבקות Pro Wrestling Guerrilla – PWG
אליפות הזוגות של PWG (פעם אחת)  - עם אית'ן פייג'
הישגים במגזין ההיאבקות Pro Wrestling Illustrated – PWI
PWI דירג אותו במקום ה-107 מתוך 500 המתאבקים הטובים ביותר לשנת 2021
PWI דירג אותו במקום ה-4 מתוך 50 הזוגות הטובים ביותר לשנת 2020  - עם אית'ן פייג'
הישגים בארגון ההיאבקות Pro Wrestling Ontario – PWO
אליפות השלשות של PWO (פעם אחת)  - עם סקוטי אושיי וסטיב בראון
הישגים בארגון ההיאבקות Pure Wrestling Association – PWA
אליפות אליט של PWA (פעם אחת)
אליפות פיור ויולנס של PWA (פעם אחת)
אליפות זוגות הניאגרה של PWA (פעם אחת)  - עם ריס ראנלס
הישגים בארגון ההיאבקות Squared Circle Wrestling – SCW
אליפות פרמייר של SCW (פעמיים)
הישגים בארגון ההיאבקות Steel City Pro Wrestling – SCPW
אליפות הזוגות של SCPW (פעם אחת)  - עם אית'ן פייג'
הישגים בארגון ההיאבקות The Wrestling Revolver – PWR
אליפות הזוגות של PWR (פעם אחת)  - עם אית'ן פייג'
הישגים בארגון ההיאבקות Union Of Independent Professional Wrestlers
אליפות במשקל כבד של UNION (פעם אחת)
הערות שוליים

↑  ג'וש אלכסנדר חתם על חוזה לשלוש שנים עם Impact Wrestling
↑  אית'ן פייג' הופך למתאבק חופשי לאחר עזיבתו את ארגון ההיאבקות אימפקט
↑  החוזה של ג'וש אלכסנדר באימפקט הסתיים, כך גם אשרת השהייה שלו בארצות הברית
↑  ג'וש אלכסנדר מודיע שהחוזה שלו באימפקט ואשרת השהייה בארצות הברית הסתיימו
↑  ג'וש אלכסנדר חוזר לארגון תחת חוזה חדש, יתמודד מול מוס באירוע רבליון
↑  ג'וש אלכסנדר משתף סרטון לאחר שנפצע בעבודה
| אלופי העולם של אימפקט |
| --- | --- | --- |
| 2000 | קורט אנגל • סטינג • סמואה ג'ו • מיק פולי • AJ סטיילס |  |
| 2010 | רוב ואן דאם • ג'ף הארדי • מר אנדרסון • ג'יימס סטורם • בובי רוד • אוסטין אריס • בולי ריי • כריס סייבן • מגנוס • אריק יאנג • לאשלי • אית'ן קרטר III • מאט הארדי • דרו גאלוויי • אדי אדוארדס • אלברטו אל פטרון • איליי דרייק • פנטגון ג'וניור • ג'וני מונדו • בריאן קייג' • סמי קאליהן |  |
| 2020 | טסה בלנצ'רד • ריץ' סוואן • קני אומגה • כריסטיאן קייג' • ג'וש אלכסנדר (נוכחי) • מוס |  |
| אלופי ה-X דיוויז'ן של אימפקט |
| --- | --- | --- |
| 2000 | AJ סטיילס • לו קי/סנסיי • ג'רי לין • סיקס-פאק • סוני סיאקי • קיד קאש • אמייזינג רד • כריס סייבן • מייקל שיין • קאזריאן • פיטי ויליאמס • כריסטופר דניאלס • סמואה ג'ו • ג'יי לית'ל • קורט אנגל • ג'וני דיביין • שיק עבדול באשיר • אריק יאנג • אלכס שלי • סואיסייד/מאניק • הומיסייד • דאג/דאגלס ויליאמס • רובי אי • אביס • בריאן קנדריק • אוסטין אריס • זימה איון/DJZ • רוב ואן דאם • קני קינג • סנאדה • רוקסטאר ספוד • טיגרה אונו • טרבור לי • אדי אדוארדס • מייק בנט • לאשלי |  |
| 2010 | טרבור לי • לו קי • סנג'יי דאט • טייג'י אישימורי • מאט סיידל • בריאן קייג' • ריץ' סוואן • ג'ייק כריסט • אייס אוסטין |  |
| 2020 | וילי מאק • כריס ביי • רוחיט ראג'ו • מאניק/TJP • ג'וש אלכסנדר • טריי מיגל (נוכחי) • מייק ביילי |  |
אלכסנדר ואית'ן פייג' בעת זכייתם באליפות הזוגות של אימפקט באירוע Bash at the Brewery
אלכסנדר הוא פעמיים אלוף הזוגות של אימפקט ביחד עם אית'ן פייג', כאשר השניים נודעו בשם The North
דיסטומו

| --- | --- |
סמל דיסטומוסמל דיסטומו

 מדינה:  יוון יוון
 מחוז:  מרכז יוון
 שטח:  80.498 קמ"ר
 גובה:  450 מטרים
 אוכלוסייה:  ‏
  ‑ בעיר:  1,368 (2021)
 קואורדינטות:  38°26′0″N 22°40′0″E﻿ / ﻿38.43333°N 22.66667°E﻿ / 38.43333; 22.66667
 www.distomo.gr
  מפת מיקום  מפה מפורטת   (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןדיסטומו(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןדיסטומו  he tabBackground:;tabBorder:#aaa;defaultTab:0;
מנזר הוסיוס לוקאס
דיסטומו (ביוונית: Δίστομο) היא עיר במערב בויאוטיה שבמרכז יוון - 5 ק"מ צפונית למפרץ קורינתוס, 9 ק"מ דרומית לארצ'ובה, 12 ק"מ מזרחית לדספינה, 16 ק"מ דרום-מזרחית לדלפי, 18 ק"מ מערבית לליבאדייה ו-105 ק"מ צפון-מערבית לאתונה. העיר ממוקמת במדרונות הר הליקון, בגובה 450 מ', ומצפון לה עובר כביש 48 (אנטיריו - נפפקטוס - דלפי - ליבאדייה). כיום מונה העיר 4,368 תושבים.
העיר ידועה בשל טבח דיסטומו שבוצע בה ב-1944 על ידי הנאצים ובנוסף, בשל אחד המנזרים המפורסמים ביוון, מנזר הוסיוס לוקאס הסמוך לעיר ונחשב לאחת הדוגמאות החשובות ביותר לאדריכלות ביזנטית.
טבח דיסטומו

עם הפלישה לנורמנדיה ב-6 ביוני 1944 הגבירו הפרטיזנים היוונים את התקפותיהם על הגרמנים. במקום שהתה הדיוויזיה המשוריינת ה-4 של האס אס.
בבוקר 10 ביוני 1944 נע טור משוריין לעבר דיסטומו. בדרך החיילים פתחו באש על איכרים, הרגו חמישה ושבו שנים עשר כבני ערובה. ההוראות שקיבלו היו: על כל גרמני הרוג יש להרוג 50 יוונים, ועל עשרה גרמנים הרוגים יש לחסל כפר שלם.
השיירה נעצרה במרכז העיירה, והכומר המקומי נחקר על הימצאות פרטיזנים באזור. משלא קיבלו תשובות לשאלותיהם, השאירו במקום כוחות שנועדו להפחיד את האוכלוסייה, והטור עזב את דיסטומו. קילומטרים ספורים מהעיירה הותקפו כלי הרכב על ידי כוח פרטיזנים גדול. בקרב נהרגו 40 גרמנים.
השיירה חזרה לדיסטומו. 12 בני הערובה הוצאו מיד להורג בפומבי, וניתנה הוראה לבצע טבח בתושבי העיירה כנקמה. הגרמנים חדרו לבתים והרגו כל מי שנקרה בדרכם, מתינוקות שטרם הוטבלו ועד לזקנים. הבתים נשדדו ונשרפו.
בסך הכול נהרגו 218 אזרחים. זהו הפשע השני בגודלו נגד אוכלוסייה אזרחית יוונית במלחמת העולם השנייה לאחר הטבח בקלבריטה.
באותו יום ממש אירע הטבח בכפר הצרפתי אורדור-סור-גלאן, ובדיוק שנתיים לפני כן אירע הטבח בכפר הצ'כי לידיצה. ב-10 ביוני נערכות אזכרות בשלושת המקומות האלה.
דאונדראקו

| דאונדראקו |
| --- | --- |

תקופה
קרטיקון עליון, 86 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
משפחה:: פטראנודוניים
סוג:: דאונדראקו
מינים
 Dawndraco kanzai
שם מדעי
 Dawndraco ‏קלנר, 2010

דאונדראקו (שם מדעי: Dawndraco) הוא סוג נכחד של פטרוזאור ממשפחת הפטרנודונים, אשר התקיים באמריקה הצפונית של הקרטיקון שלפני 86 מיליון שנה מזמננו. חלק מהחוקרים רואים בזה טקסון מוטל בספק בעל מבנה דומה לגאוסטרנברגיה.
מאפיינים

סוג זה תואר ב-2010 בידי החוקר אלכסנדר קלנר ומשמעות שמו היא: "דרקון השחר", על שם אלוהות השחר של האירוקוי. הסוג מכיל מין אחד, Dawndraco kanzai הקרוי על שם "אנשי הקאנזה" (אנ') שבקנזס.
המאובנים של הפטטרוזאור התגלו בתצורות ניובררה (אנ') וסמוקי היל צ'אלק (אנ') שבקנזס. הממצאים כללו שרידי שלד חלקי עם גולגולת כמעט שלמה ולסתות שמורות היטב ואלה הזכירו ביותר שרידים של פטרנודון. דגימה זו מזכירה את מאובני הגאוסטרנברגיה, אם כי מספר חוקרים טוענים שזו הוכחה לדו-צורתיות זוויגית של אותו מין.
דאונטאון בולטימור

| --- | --- |

מרכז בולטימור
 מידע
 עיר:  בולטימור
 מדינה:  מרילנד מרילנד
 שטח:  1.063 קמ"ר 
 אוכלוסייה:  7,171 (1 באפריל 2020)
 קואורדינטות:  39°17′28″N 76°36′50″W﻿ / ﻿39.2911657°N 76.6140149°W﻿ / 39.2911657; -76.6140149
 he
 
דאונטאון בולטימור (באנגלית: Downtown Baltimore) הוא רובע העסקים המרכזי של העיר בולטימור אשר במדינת מרילנד שבארצות הברית. אזור זה מהווה גם את מושב מוסדות הממשל של העיר.
הגבולות המסורתיים של הרובע הם ממזרח לשדרות מרטין לותר קינג, מדרום לרחוב פרנקלין, ממערב לרחוב פרזידנט ומצפון לאזור אינר הרבור.
במהלך 1904 אזור הדאונטאון של בולטימור כמעט נהרס לחלוטין בשריפה ענקית.
הערות שוליים

↑  "Neighborhoods". Live Baltimore (באנגלית). נבדק ב-2019-12-30.
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
דב שגב-שטיינברג

| --- | --- |

שטיינברג, 2018
 לידה:  9 בדצמבר 1956 (בן 67) תל אביב-יפו, ישראל
 מדינה:  ישראל 
 השכלה:  אוניברסיטת תל אביב 
 מקצוע:  דיפלומט, מזרחן
 מעסיק:  משרד החוץ 
 תפקיד:  שגריר
 
דב שגב-שטיינברג (נולד ב-9 בדצמבר 1956) הוא דיפלומט ישראלי בדימוס. לאורך 40 שנות שירות במשרד החוץ כיהן בין היתר כסגן שגריר בסין, כקונסול כללי במומבאי, כראש הנציגות הישראלית בקטר, וכשגריר ישראל בדרום אפריקה, בפינלנד ובמיאנמר.
ביוגרפיה

דב שגב-שטיינברג נולד בתל אביב להורים ניצולי שואה. אביו עלה מפולין ב-1948 במסגרת גח"ל, ואימו עלתה מהונגריה ב-1949. הוא גדל ברמת גן, סיים את לימודיו התיכוניים במגמה המזרחנית בתיכון בליך, ושירת באגף המודיעין בצה"ל ביחידת חצב. לאחר שחרורו משירות סדיר וקבע, החל ב-1980 לימודי ספרות ערבית והיסטוריה של המזרח התיכון בעת החדשה באוניברסיטת תל אביב.
במהלך תקופת לימודיו באוניברסיטה יצא מספר פעמים, מטעם מחלקת הנוער והחלוץ של הסוכנות היהודית, להדריך נוער יהודי במחנות קיץ בארצות הברית ובגרמניה.
שגב-שטיינברג הצטרף למשרד החוץ ב-1983, וסיים קורס צוערים ב-1985. את דרכו במשרד החל כחוקר במרכז למחקר מדיני, וב-1990 יצא לשליחותו הראשונה כקונסול ישראל לדרום מערב ארצות הברית ביוסטון, טקסס.
ב-1993 עבר לקהיר, שם היה יועץ כלכלי בשגרירות ישראל במצרים עד 1995. בשובו לישראל מונה לסגן מנהל מחלקת אוטונומיה פלסטינית במשרד החוץ. במסגרת תפקיד זה השתתף כנציג משרד החוץ בדיוני המדינות התורמות לרשות הפלסטינית עם הקמתה, שהתקיימו בעזה.
ב-1996 יצא לשירות בן שנתיים בבייג'ינג כסגן שגרירת ישראל בסין, אורה נמיר. ב-1999 מונה קונסול כללי במומבאי, הודו, שם שירת לאורך 4 שנים כנציג ישראל למערב ודרום הודו. בינואר 2001 השתתף בארגון פעולות הסיוע של ישראל לנפגעי רעידת האדמה בגוג'ארט. בשנת שירותו האחרונה במומבאי היה "זקן הסגל הקונסולרי" בעיר.
ב-2003 מונה לעמוד בראש הנציגות המסחרית של ישראל בקטר. בשובו לישראל ב-2005 מונה כמנהל מחלקת מצרים במשרד החוץ.
ב-2008 מונה שגב-שטיינברג לשגריר ישראל בדרום אפריקה ושגריר לא-תושב בלסוטו,סוואזילנד, זימבבואה, בוטסואנה ונמיביה. בתפקיד זה כיהן עד 2013.
בשנים 2016–2020 כיהן כשגריר ישראל בפינלנד ושגריר לא-תושב באסטוניה.
ב-2021 מונה לשגריר ישראל במיאנמר והוא נשלח לכהן בתפקיד במרץ 2022. עקב ההפיכה הצבאית במיאנמר (2021) ואי-הכרת ממשלת ישראל בשלטון הצבאי שם, היה מנוע מהגשת כתב האמנה לראש המדינה ועל-כן תוארו הרשמי היה "ראש נציגות" (Chargé d'affaires).
בינואר 2024 סיים 40 שנות שירות דיפלומטי ופרש לגמלאות.
הערות שוליים

↑  Israel dispatches aid to India - India, ReliefWeb (באנגלית)
↑  מינויים לשירות החוץ | מספר החלטה 3304, באתר GOV.IL
↑  מינויים בשירות החוץ | מספר החלטה 1004, באתר GOV.IL
↑  אוריאל בארי, ‏לראשונה: מונה שגריר ישראלי לבחריין, באתר "סרוגים", 2 בספטמבר 2021
↑   ציוץ של שגרירות ישראל במיאנמר ברשת החברתית אקס (טוויטר), 15 במרץ 2022 (בבורמזית)
↑  About the Embassy, embassies.gov.il
דב שגב שטיינברג בפגישת שר החוץ האסטוני סוון מיקסר עם ראש ממשלת ישראל בנימין נתניהו, 2017
שגב בתפקיד השגריר בהלסינקי על חוף מפרץ פינלנד עם אפרים לפיד - 2018
דיסוציאציה (כימיה)

בכימיה, דיסוציאציה (הִתְפָּרְדוּת) היא תהליך בו צורון יוני מתפרק לרכיבים קטנים יותר, יונים או רדיקלים. על פי רוב תהליך זה הפיך.
דיסוציאציה היא מקרה פרטי של המסה, ייחודו הוא בכך שההתפרקות היא ליונים ורדיקלים.
דוגמה נפוצה לתהליך זה היא דיסוציאציה או התפרדות חומצית:
כאשר חומצה (על פי הגדרות ברונסטאד ולאורי) מובאת במגע עם מים, הקשר הקוולנטי בין אטום המימן לאטום האלקטרושלילי הסמוך לו נשבר באופן הטרוליטי (כלומר חלוקה לא שווה של האלקטרונים). תוצרי תגובה זאת הם יון שלילי ויון מימן חיובי.